গেল মাসে চাঁপাইনবাবগঞ্জের ৪ উপজেলায় এক দিনেই ১০ জন এবং চলতি মাসের প্রথম সপ্তাহে বজ্রপাতে ৭ জন নিহত হবার পর শনিবার বিকেলে আবারও মারা গেল স্বামী-স্ত্রীসহ ৪ জন। শনিবারের বজ্রপাতে নিহতদের বাড়ী গোমস্তাপুর ও ভোলাহাট উপজেলায়।   বিকেল ৫ টার দিকে হটাৎ বৃষ্টির সঙ্গে বজ্রপাত হলে গোমস্তাপুরের রাধানগর ইউনিয়নের মহাজনটোলা গ্রামে বজ্রপাত ঘটলে ওই গ্রামের রুহুল আমীন তার স্ত্রী শওকত আরা ও তাদের প্রতিবেশী আব্দুর রহিম ঘটনাস্থালেই মারা যায়। বজ্রপাতের সময় তারা বাড়ীর বাইরে দাঁড়িয়ে ছিল। এদিকে, আম কুড়াতে গিয়ে মারা গেছে ভোলাহাটের উল্লা গ্রামের মানসুরা খাতুন নামের এক যুবতি।